19/12/2014 | Administración LocalMunicipal
Ferrol
Urbanismo
Notificación a don Ramón Casal Picos de expediente OE 13/13 en Almendra, 26

EDICTO Notificación a don JOAQUIN EMILIO MUSTAPHA ANISIE AYOUCH expediente OE 13/13 ALMENDRA, 26 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 16.05.2014 que resolve o expediente OE 13/13 xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. De conformidade co artigo 61 da Lei 30/1992 publícase un estrato da resolución do 16.05.2014 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.–Desestimar integramente as alegacións achegadas por don JOAQUIN EMILIO MUSTAPHA ANISIE AYOUCH en data do 12.02.2013, polos motivos expostos nas consideracións xurídicas. SEGUNDO.–Ordenar a Ramón Casal Picos, como propietario do inmoble sito na rúa Almendra n.º 26 a realización no prazo de un mes das actuacións necesarias para os efectos de restablecer a seguridade, salubridade e ornato do inmoble obxecto do presente expediente e consistentes en: Limpeza e impermeabilización do canlón interior. Repaso e comprobación da estanquidade e limpeza da baixante de pluviais. Repaso da cuberta comprobando a súa estanquidade. Deberán comprobarse especialmente os encontros coas edificacións lindantes. Reparación do peto da fachada, de gretas da fachada e aplicación de pintura de impermeabilización. Reparación de carpinterías, reposición de vidros, lixado e pintado. Prazo de Execución das obras é de 1 mes. Estímase que o custo das obras necesarias a realizar ascende a un importe de 10.000 € (salvo imprevistos). No caso de ter que instalar estadas para a realización das actuación deberá presentar a correspondente comunicación previa. TERCEIRO.–Apercibir ao propietario que no suposto de que non sexan restablecidas as condicións de seguridade, salubridade, hixiene e ornato do terreo do inmoble sito na rúa Almendra n.º 27 no prazo indicado (un mes), e así se acredite documentalmente, procederase á execución subsidiaria ou á forzosa, mediante a imposición de multas coercitivas de 300 a 6.000 €, reiterables até lograr a execución das actuacións ordenadas. CUARTO.–Advertir ao propietario que no caso de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. QUINTO.–Solicitar ao Rexistro da Propiedade a práctica da anotación marxinal da resolución do presente expediente OE 13/13 de acordo co artigo 63.3 do R. D. 1093/97, do 4 de xullo, unha vez que esta resolución adquira firmeza en vía administrativa. SEXTO.–Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar.” Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, 3 de decembro de 2014. O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez